Pagpurulongan nga Winaray-Inenglis para han mga Magturutdo ha MTBMLE
(First One Thousand Commonly Used Words in Waray
A Waray-English Dictionary for MTBMLE Educators)
[Click here to link to the interactive online Waray Language Database]
By Voltaire Q. Oyzon, John Mark Fullmer, Evelyn C. Cruzada
.
.
.
.
.
.
.
Pahiuna/Pasiuna
An Enhanced Basic Education Act of 2013 (R.A. 10533) ngan Department Order 74, s. 2009 han Department of Education nagmamando han paggamit han kalugaringon pinulongan han mga eskwela tikang ha Kindergarten ngadto ha Grade 6. Dako ini nga ayat ha mga komunidad kun diin waray pa tul-id nga ortograpiya, materyales ha pagtutdo, mga barasahon ug iba pa.
Ha kaso han aton pinulongan, nakahimo na kita hin ortograpiya nga ginagamit na yana han DepEd Region 8 (Oyzon, Ramos & Nolasco 2012). Ini gihapon nga ortograpiya an ginamit hini dinhi nga libro.
Panuyo hini nga libro nga makabaton han panginahanglan han mga eskwelahan ha Leyte, Samar ug Biliran kun diin Winaray an ira yinaknan.
Sinisiring subay han mga pag-arám, nga masayunay para han usa nga bata an pag-intindi kun an mga pulong ha iya binabasa agsob niya mahibatian. Nangangahulogan ini para hadto’n magsusurat hin mga barasahon para ha MTBMLE nga kinahanglan pamilyar ha bata an ira mga pulong nga gagamiton ha mga istorya ug barasahon.
Para liwat han mga magturutdo, labi na an mga syahan nga mapatuman hini nga MTBMLE ngan program han DepEd, problema nira an kakulangan ha Winaray nga pinulongan. Damo ha mga magturutdo an diri na pamilyar han mga Winaray nga pulong. Basi makabulig, ini nga libro ginhimo namon para hini nga kakulangan.
war_Latn eng_Latn eng_Latn eng_Latn eng_Latn unk unk unk unk unk unk unk war_Latn war_Latn war_Latn war_Latn war_Latn war_Latn